**PROGRAMAJÁNLÓ AUGUSZTUS 10-től AUGUSZTUS 16-IG**

**Diószegi Ádám – SPORT**

**Program:** Jógaóra és Beszélgetés – Az egy órás gyakorlás után fél órás beszélgetés keretein belül lehet Diószegi Ádám jógaoktatótól élőben kérdezni jógafilozófiáról, vagy a gyakorlás során felmerült témákról.

**Mikor?** Augusztus 12., 18:00

**Hol?** Diószegi Ádám [Facebook](https://www.facebook.com/adam.dioszegi.yoga/)-oldala

**Pagony Kiadó – BESZÉLGETÉS**

**Program:** Téma: szexuális edukáció – A Pagony kiadó és Szél Dávid gyermekpszichológus, az Apapara blog és könyv szerzőjének beszélgetős élő adásaiban fontos szülőket és gyerekeket érintő témákról beszélgetnek. A következő beszélgetés a családi mintákról fog szólni, amiben megint segítségül hívják a vonatkozó gyerekkönyvet.

**Mikor?** Augusztus 13., 20:30  
**Hol?** A Pagony Kiadó [Facebook](https://www.facebook.com/pagony/)-oldalán.

**A38 – ZENE**

**Koncertfelvételek**

**Program:** Kulisszák mögött - Az A38 hajón– Bowie and friends – Remek hangulatú nagyszabású koncertet adtak a Bowie-szimpatizáns magyar zenészek a Hajón, hogy az ő számaival emlékezzenek a nagy művészre. Az ezúttal előadott dalok között David Bowie egyik legkiválóbb alkotótársa, John Lennon szerzeményei és dalai voltak hallhatók, valamint Lennonnak Bowie-val közösen írt számai.

**Mikor?** Augusztus 13., 23:00

**Hol?** [M2 Petőfi TV online](https://mediaklikk.hu/m2-elo/)

KIÁLLÍTÁS

Mozaik Múzeumtúra

A Vakációzzunk a múzeumokkal! című virtuális múzeumpedagógiai roadshow ezúttal a belföldi nagy tavaink mentén kalauzolja el a gyerekeket. Játékos feladatokon, érdekes ismeretterjesztő kisfilmeken, virtuális sétákon keresztül mutatjuk be négy nagy tavunk környékén található múzeumokat, kiállítóhelyeket, nemzeti parkokat. A virtuális roadshow keretében a játékosok megismerhetik a négy tó történelmét, élővilágát, az ismeretterjesztő játék elsősorban az általános iskolás gyerekek és családjaik számára készült. A múzeumok, a feladatok és a játékok [ide kattintva](https://www.mozaikmuzeumtura.hu/vakaciozz-a-muzeumokkal) érhetőek el.

**Skanzen**

**Amikor minden más lett – Virtuális tárlat a nagy háborúról**

A Skanzen új, a „Nagy háborút” a hátország, a falusi élet megváltozott mindennapjai és a háború máig tartó emlékezete szempontjaiból bemutató kiállításának címet olvasva biztos sokaknak elsőre a hasonlóan aposztrofált közelmúlt ugrik be, amikor nem egy világháború, hanem egy világméretű járvány következtében lett sok minden, így a múzeumi kiállítás-látogatás is más. Ez igaz ennek a kiállításnak a formájára is, ugyanis tervezett megnyitója a karantén első napjaira esett. A kurátorok - Kloska Tamás, Tömöri Szilvia és dr. Sári Zsolt, valamint a kiállítás belsőépítészeti tervét, majd a virtuális kiállítást is jegyző PlayDead Stúdió gárdája virtuóz módon reagáltak a rendkívüli helyzetre: a több évi kutatómunkára alapozott kiállítás éppen már folyó fizikai installálását félbehagyva átkapcsoltak a kiállítás online térben való megvalósítására, amely [ide kattintva](https://amml.skanzen.hu/) érhető el.

**Szépművészeti Múzeum**

**Thot tanítványai – írás az Ókori Egyiptomban**

Az ókori egyiptomi civilizáció ránk maradt emlékei a mai napig különleges hatással vannak ránk. A jellegzetes hieroglif írásjelek, a gyakran állatok alakját öltő istenszobrok, a fáraók képmásai, vagy az ember alakú koporsók egy több ezer éven keresztül virágzó kultúra sajátos világát tükrözik. Az ókori egyiptomiak ránk maradt tárgyai sok titkot árulhatnak el nekünk, de ehhez ismernünk kell az alkotóik és használóik gondolkodását is. A Szépművészeti Múzeum olvasósorozatának témái ezt a különleges világot szeretnék megismertetni az ókori Egyiptom iránt érdeklődőkkel. A játékos feladatokkal kiegészített [olvasmány](https://www.szepmuveszeti.hu/app/uploads/2020/04/Thot_tanitvanyai_bekas-1.pdf) 9 éves kortól ajánlott.

**Régi Magyar Gyűjtemény - Magyarországi művészet 1600 és 1800 között**

A falakon látható fehér kis karikákra lépve egy felugró ablak mutatja a kiállított műveket és a hozzájuk tartozó leírásokat. Az “Oktatás” fülre kattintva kapható a művekről és alkotókról további információ, érdekességek, sőt feladatokon keresztül még többet tanulhat a művészetről. A kérdések első pillantásra nehéznek tűnhetnek, de a műalkotások alapos megfigyelése, a képekhez kapcsolódó részletes információk és némi internetes keresgélés megadja a válaszokat. A Szépművészeti Múzeum oktatási anyagainkat 9–12. osztályosoknak ajánlja. A kiállítás [ide kattintva](https://virtualiskiallitas.szepmuveszeti.hu/tour/regi-magyar-gyujtemeny) érhető el.

**Magyarország 365 Fotópályázat**

A magyar kormány 2019-ben hirdette meg a Magyarország 365 fotópályázatot. A pályázat célja, hogy bemutassa az ország értékeit. Amatőr és hivatásos fotográfusok három kategóriában több mint 20 ezer képet küldtek be. Ezen [az oldalon](https://fotopalyazat.magyarorszag.hu/online_kiallitas) a legjobbnak ítélt alkotásokat mutatják be, köztük a díjazott képekkel.

VIRTUÁLIS SÉTA   
  
**Virtuális városnézés Veszprémben**

Tegyen virtuális túrát 360 fokos gömbpanorámás interaktív Veszprém térkép segítségével, tekintse meg virtuálisan Veszprém nevezetességeit [ide kattintva](https://veszpreminfo.hu/virtualtour/index.html#p=veszprem_01).